kardosdrur/scandi-wiki huggingface dataset:
Peepshow

Peepshow er en speciel slags teater med optræden af en skuespillerinde, eller skuespiller, som stiller sig nøgen til skue i vekslende, seksuelt udfordrende stillinger.

For hver tilskuer er der en separat kabine, hvorfra man gennem et lille vindue kan iagttage forestillingen. Vinduet er blændet, men afdækkes når en mønt indkastes, der giver ret til at kigge en vis tid.

Da tilskueren selv ikke kan ses af andre, kan denne, om denne vil, masturbere mens denne betragter showet.

Eksterne henvisninger 
 The Peep Show and Toy Theatre (many museum pieces)  

Pornografi
Sebastian (helgen)

Sebastian var en katolsk helgen (festdag 20. januar) og kristen martyr. Ifølge legenden var han officer i kejser Diocletians livvagt og hemmeligt kristen. Da dette i 286 blev afsløret, blev han dømt til døden og overgivet til mauretanske bueskytter, der gennemborede ham med pile. Han omkom dog ikke, og en enke, den senere helgeninde Irene, plejede ham tilbage til livet. Kejseren dømte ham igen til døden, denne gang til at slås ihjel af kølleslag. Liget blev smidt i en kloak og dér fundet af en from kvinde, der drømte, at Sebastian bad hende om at begrave hans jordiske rester tæt ved katakomberne. 

Uanset om denne tradition har et historisk grundlag eller ikke, blev Sebastian, bundet nøgen til et træ, en pæl eller søjle og gennemboret af pile, i renæssancen et yndet motiv i maler- og billedhuggerkunsten, og motivets fascination eksisterer stadig i moderne tid.  Renis billedserie af helgenen blev så populær blandt homoseksuelle,  at navnet Sebastian i litteraturen gradvis blev knyttet til mænd med tvetydig seksualitet, fx i Evelyn Waughs roman Brideshead Revisited, i Tennessee Williams' skuespil Suddenly Last Summer, og "Sebastian Melmoth" var Oscar Wildes dæknavn, da han drog i eksil.

En af Roms syv valfartskirker, San Sebastiano, huser efter traditionen hans relikvier.

Fodnoter 

Helgener
Tjek fødsels- og dødsår
Maputo

Maputo er hovedstad i Mozambique. Byen ligger i den sydligste del af landet, og byens økonomi er bygget op omkring en moderne havn, der ligger ud til Det Indiske Ocean. I 1997 blev indbyggertallet officielt sat til 966.837, men det rigtige tal er nok meget højere pga. slum og andet uofficielt byggeri. Kul, bomuld, sukker, krom og træ er hovedeksportvarer.

Byen ligger i Maputo provinsen på vestsiden af Maputo Bay ved udmundingen af Tembefloden.
Maputo hed Lourenço Marques før landets selvstændighed i 1976.
De skandinaviske lande har i mange år samarbejdet med Mozambique og har ambassader i Maputo. I Maputo findes desuden en skandinavisk børnehave, børnehaveklasse og grundskole.

Klima

Referencer

Eksterne henvisninger 

 Maputo – Billeder (på engelsk)
 Den skandinaviske skoles hjemmeside
Namibørkenen

Namibørkenen er en stor ørken i det sydvestlige hjørne af Namibia. Ørkenen dækker et område på omkring 50.000 km² (dvs. lidt større end Danmark). Den regnes for verdens ældste ørken med en alder på mindst 80 millioner år.

Namibørkenen rummer store klitter på op til 340 meters højde. De er dermed de højeste klitter i verden. Mod vest møder Namibørkenen Atlanterhavet.

Se også 
 Kalahari-ørkenen

Ørkener
Verdensarvsområder i Afrika
Antananarivo

Antananarivo er Madagaskars hovedstad. Byen er også kendt under den koloniale forkortning "Tana". Den ligger i Antananarivo provinsen. Antananarivo og dens omkringliggende uraben område havde i 2015 estimeret 2,6 millioner indbyggere. Byen er også landets administrative, økonomiske og kulturelle center, hvor præsidenten har sit residens. Parlamentet, Senatet og Madagaskars højesteret findes også i Hovedstaden.

Antananarivo blev grundlagt mellem 1610-1625, da den merianske konge Andrianjaka (regerede fra ca. 1612-1630) forviste Vazimba-folket fra landsbyen Analamanga. Efter at have erklæret området for sin hovedstad, byggede Andrianjaka en såkaldt "rova", som er en royal, befæstet bolig. Rova'en udviklede sig sidenhen til at være det royale palads for Kongeriget Imerina.

Byen ligger 1.280 meter over havets overflade og midt på øen. I byen bliver der produceret madvarer, cigaretter og tekstiler. Byen blev grundlagt omkring 1625 og blev i den franske tid kaldt Tananarive.

Referencer 

 
Byer i Madagaskar
Victoria (Seychellerne)

Victoria er hovedstad i Seychellerne og ligger på nordøstsiden af øen Mahé.

Referencer 

Hovedstæder i Afrika
Byer på Seychellerne
Port Louis

Port Louis er Mauritius' hovedstad. Byen har  indbyggere og er dermed landets største. Det er en havneby, der ligger ud til det Indiske Ocean. Byen blev grundlagt i 1735 af franskmændene.

Referencer 

 
Etableret i 1735
Plantens grundorganer

Planter er opbygget over tre grundorganer: Rod, stængel og blad. Bladene kan udviklingsmæssigt betragtes som sammenvoksede skudsystemer, hvor bladribberne er rester af de oprindelige skudakser.

Blomsten betragtes ikke som et grundorgan, da den er bygget af omdannede blade. Blomster kan være regelmæssige, dvs at de har flere (ofte 3 eller 5) symmetriakser. De kan også være uregelmæssige (ofte med kun én symmetriakse) eller sammensatte i større stande. I visse tilfælde er blomsterne reducerede, sådan at flere af blomstens dele mangler (se f.eks. Græs-familien).

Vækstpunkterne er de steder i planten, hvor der sker nydannelse af celler – her foregår det i knopperne

Grundorganernes funktioner

Roden 
 At fastholde planten i jorden
 At optage vand og opløste næringsstoffer
 At flytte vand og opløste stoffer op til de overjordiske dele af planten
 At flytte sukker fra de overjordiske dele videre ud til oplagring i cellerne
 At oplagre energi i form af stivelse

Stænglen 
 At bære plantens blade og blomster op i lyset
 At danne forbindelse mellem rod og blade
 den opadgående transport af vand og opløste stoffer sker i vedkarrene
 den nedadgående transport af sukker, hormoner, aminosyrer m.m. sker i sikarrene
 At oplagre energi i form af stivelse i knopper, stængel og rodhals

Bladet 
 At opfange sollys og omdanne det til kemisk energi (bindinger i sukkermolekylerne)
 At transportere overskud af sukker ind til stænglen (via sikar)
 At transportere vand og opløste stoffer ud til de aktive dele af bladet (via vedkar)
 At berøve konkurrenter lys ved at overskygge dem

Se også 
 Rod
 Stængel
 Blad
 Blomst
 Vækstpunkt

Botanik
Boris Boll-Johansen

Boll-Johansen, Boris (født 5. maj 1967 på Frederiksberg) er dansk forfatter og opvokset i Rødovre. Uddannet fra Kunstakademiett. Debuterede med romanen Kvik i 1994. Stiftede i 2006 det eksperimenterende mp3-forlag Klørkonge.dk.

Bibliografi i udvalg 
 Kvik, roman, (1994)
 Solsorten i mit våben, roman, (1999)
 Sindsygt langt ude københavnske godnathistorier, børnebog, (2001)
 Det seje sjak går i aktion, børnebog, (2004)
 Sindssygt langt ude københavnske godnathistorier II, børnebog (2011)
 Aarhusianske godnathistorier, børnebog (2013)
 Lockouten i 13, roman (2016)
 Magasinet Menneske - nu som bog, essays, tegneserier og kortprosa (2016)

Eksterne henvisninger 
 
 Boris Boll-Johansen – biografi på Litteratursiden.dk 

Romanforfattere fra Danmark
Børnebogsforfattere fra Danmark
Personer fra Frederiksberg
Dansksprogede forfattere fra Danmark
Venstre (flertydig)

Venstre har flere betydninger:

 Venstre – et politisk parti i Danmark
 Venstre (Norge) – et politisk parti i Norge
 Venstre (Polen) – en polsk socialdemokratisk koalition
 Venstreorienteret – bruges til at beskrive en politisk placering på venstrefløjen
 Højre og venstre – to sider
 Venstrekørsel og højrekørsel – i hvilken side af vejen, køretøjer skal køre
Højre

Højre har flere betydninger:

 Højre og venstre – er to relative retninger eller positioner, der til søs også kaldes styrbord eller bagbord.
 Venstrekørsel og højrekørsel – er hvilken side af vejen køretøjer skal køre.
 Højreorienteret – bruges til at beskrive en politisk placering på højrefløjen.
 Højre (1848–1866) – et dansk politisk parti 1848-66.
 Højre (1881) – et dansk politisk parti 1881- 1915, omdannet til Det Konservative Folkeparti.
 Høyre – er et norsk politisk konservativt parti.

Se også:
 Højreekstremisme – (eller højreradikalisme) betegnelse for politiske synspunkt der ligger alleryderst (ekstremt) til højre i det politiske spektrum.
 Centrum-højre – en betegnelse for politiske synspunkt der går fra centrum mod højre i det politiske spektrum.
 Højrevendte fladfisk (Pleuronectidae) – en familie af fisk (kaldes også flynderfamilien eller rødspættefamilien).
 Højreby Kommune – indtil 2007 en kommune i Storstrøms Amt (Sydsjælland, Lolland, Falster og Møn).
 Højreby – en bebyggelse i Søllested Sogn i Lolland Kommune, umiddelbart syd for Søllested. Den er sammenvokset med Søllested.
 Højrebylund – en lille hovedgård, som blev kaldt Vilhelmshøj og fik navnet Højrebylund i 1947. Gården ligger i Søllested Sogn, Lollands Sønder Herred, Maribo Amt, Højreby Kommune.
 Højrevigepligt – angiver, at en trafikant i et vejkryds skal holde tilbage for al trafik, der kommer fra højre.
 Højresvingsulykke – den type ulykker hvor et motorkøretøj under højresving rammer en fodgænger eller en cyklist.

Film:
 Kys til højre og venstre – dansk film fra 1969 af Ole Roos (manuskript: Leif Panduro og Ole Roos).
 Til højre ved den gule hund – dansk film fra 2003 af Peter Ringgaard.
Lima

Lima er hovedstad i Peru og samtidig landets største by med  indbyggere. Lima er beliggende i provinsen af samme navn. Byen blev grundlagt 28. januar 1535 af Francisco Pizarro. I starten blev byen navngivet: 'Kongernes by' () fordi man på helligtrekongers dag besluttede, at byen skulle grundlægges. Universitetet i byen blev grundlagt i 1551.
I byen ligger også Plaza de Acho, der har eksisteret siden det 16. århundrede, og det er den ældste arena i hele Amerika.

Geografi 

Den geografiske beliggenhed ved den indflydelsesrige kolde Humboldtstrøm fra Antarktis har stor indflydelse på klimaet i Lima. Byens har høj luftfugtighed og ringe nedbør. Lima ligger lavt og er placeret i tropisk område. Den centrale kyst i Peru har en række mikroklimaer på grund placeringen ved kysten, og nærheden af bjergene samt landets tropiske placering. Lima har subtropisk klima med ørken og høj luftfugtighed på samme tid.

Den kolde Humboldtstrøm tæt på kysten køler det varme tropiske klima, der svarer til byens breddegrad. Resultatet er at Lima og den peruvianske kyst har tempereret klima, selv om byen er placeret i troperne. Systemet forhindrer ligeledes dannelsen af kumulusskyernes udvikling, så Lima har et ørken-klima med ringe nedbør.

Klima 
 
Limas klima er mildt subtropisk uden ekstrem varme eller kulde. Den gennemsnitlige årlige temperatur er 18,5 °C med en maksimalt årlig temperatur om sommeren på omkring 29 °C. Om sommeren: fra december til april, svinger temperaturen mellem 21 °C og 28 °C. Vinteren strækker sig fra medio juni til september med temperaturer mellem 12 °C og 19 °C; 8 °C er den laveste temperatur, der er registreret historisk. Forårs- og efterårsmånederne (september, oktober og maj) er milde med temperaturer mellem 23 °C og 17 °C.

Den relative luftfugtighed er meget høj (100%), hvilket fører til vedvarende tåge. Det er solrigt, varmt og fugtigt om sommeren (december-april) og diset og mildt om vinteren (juni-september). Der er næsten ingen nedbør. Det årlige gennemsnit er 7 mm, hvilket er det laveste nedbør i et storbyområde i verden. Lima har kun 1284 timer med solskin om året, 28,6 timer i juli og 179,1 timer i januar.

Uddannelse 
Landets største universitet, Universidad Nacional Mayor de San Marcos, er beliggende i byen og har omkring 40.000 indskrevne.

Referencer

Eksterne henvisninger 

 
Verdensarvsområder i Peru
Etableret i 1535
Chautauqua

Chautauqua var en bevægelse, der forestod uddannelse og undervisning for voksne i USA. Bevægelsen havde stor popularitet og udbredelse fra slutningen af 1800-tallet og til begyndelsen af 1900-tallet. Chautauqua-arrangementer var ofte forekommende i landdistrikterne indtil midten af 1920'erne. Chautauqua'erne medbragte underholdning og kultur for lokalsamfundene og havde foredragsholdere, lærere, musikere, præster og datidens specialister indenfor deres fag. Den tidligere amerikanske præsiden Theodore Roosevelt er citeret for at sige, at Chautauqua er "den mest amerikanske ting i Amerika."

I Elvis Presleys film fra 1969, The Trouble With Girls (And How To Get Into It) er handlingen henlagt til en chautauqua.

Referencer 

Kulturhistorie
MQ

Message Queue (MQ) er et system fra IBM til overførsel af asynkrone beskeder. MQ understøtter flere forskellige platforme og kan fx sende beskeder mellem:
 Java (JMS)
 Z/OS
 Microsoft Windows

MQ kan persistere beskeder og kan herved garantere levering af beskeder på en kø.

MQ kan bruges til RPC ved at klientens forespørgsel og serverens svar sendes som asynkrone beskeder.

IBM
Middleware
Nykøbing

Nykøbing og Nyköping har flere betydninger:

 Nykøbing Falster - største by på øen Falster; syd for Sjælland.
 Nykøbing Mors - by på øen Mors i Limfjorden, Nordjylland.
 Nykøbing Sjælland - by i Nordvestsjælland.
 Nykøbing (Vigerslev Sogn) – en bebyggelse i Vigerslev Sogn, Nordfyns Kommune
 Nyköping – en svensk by i Södermanland
Ring (matematik)

Inden for abstrakt algebra er en ring en struktur  der opfylder følgende tre betingelser:
  er en kommutativ gruppe.
  er associativ (i reglen ikke gruppe).
  og 

Som regel skrives  i stedet for .
Hvis der findes et neutralt element med hensyn til , er det entydigt og skrives . Nogle forfattere kræver eksistensen af  for at kalde strukturen en ring og kalder en ring uden dette element for en pseudoring. Omvendt vil en forfatter, der ikke kræver eksistensen af dette multiplikativt neutrale element, kalde en ring med elementet for en unitær ring.

En ring, hvor  er kommutativ kaldes selv kommutativ eller abelsk.

En kommutativ ring, hvor
 er en gruppe, idet  angiver det neutrale element i , kaldes for et legeme.

En kommutativ ring, hvori nulregelen  gælder, kaldes for et integritetsområde. Specielt er et legeme også et integritetsområde.

Karakteristikken af en ring R med multiplikativt neutralt element 1R er defineret til at være det mindste positive heltal n, så

n1R = 0,

hvor n1R er

1R + ... + 1R med n summander.

Se også 
 Ideal

Ringteori
Kommutativ ring

En kommutativ ring er en ring (R,⋅,+), hvor (R,⋅) er kommutativ; dvs. at der for alle a og b i ringen gælder a ⋅ b = b ⋅ a.

Studiet af kommutative ringe kaldes kommutativ algebra.

Ringteori
Normalside

En normalside (forkortet ns) er en norm for antallet af tegn på en normeret side. Betegnelsen anvendes generelt på danske uddannelsesinstitutioner.

Der er forskellige størrelser på en normalside, mest typisk menes der 2.000, 2.200 eller 2.400 anslag for dansksprogede opgaver eller almindelig litteratur.
Ifølge SRP-bogen er der tale om 2.400 anslag inkl. mellemrum for en normalside på gymnasielt niveau. Valget af netop 2.400 anslag, eller mere korrekt typeenheder, er en norm der opstod i de mekaniske skrivemaskiners tid, hvor opgaver og manuskripter afleveret på A4-papir med 40 linjer (dvs. linjeafstand 1,5) og 60 anslag per linje, generelt var letlæselige, dvs. hverken var for tæt beskrevne eller havde for smal margin til bedømmernes håndskrevne kommentering. Denne norm blev efterhånden formaliseret. På universitetet regnes en normalside enten som 2.200 tegn uden mellemrum, eller 2.400 typeenheder med mellemrum. 

En normalside kan også defineres som et antal ord. En tradition angiver at "en side er 250 ord på internationale kurser" . Aalborg Universitet angiver at omregningsfaktoren er 360 ord. En normalside poesi er dog eksempelvis sat til 30 verslinjer. Ofte regnes illustrationer også med i sammentællingen af tegn til udregning af normalsider. En illustration kan ud fra en vurdering af dens indhold og kompleksitet sættes til at svare til f.eks. 750 anslag ud af en normalside på 2.400 anslag.

I både folkeskolen og gymnasiet benyttes normalsider når eksamenspensum skal sammensættes. Ifølge Folkeskoleloven defineres en normalside som 1.300 bogstaver for prosa, uanset teksttype, og 30 verselinjer for poesi. 

På universiteterne og andre uddannelsessteder bruges normalsider ofte til at bestemme omfanget på pensum og opgaver, hvilket også er tilfældet ved større opgaver i gymnasial sammenhæng.

Kilder 

Evaluering
Piet Pieterszoon Hein

Piet Pieterszoon Hein (25. november 1577 – 18. juni 1629) var en hollandsk søofficer og folkehelt.

En af hans efterkommere er den danske Piet Hein.

Liv og gerning 

Hein blev født i Delfshaven (nu en del af Rotterdam) som søn af en kaptajn, og han blev sømand, mens han stadig var teenager. Under sine første rejser blev han ramt af ekstrem bevægelsessyge. I sine tyvere blev han fanget af spanjolerne og tjente som galejslave i omkring fire år, sandsynligvis mellem 1598 og 1602, da han blev udvekslet mod spanske fanger. Mellem 1603 og 1607 kom han igen i spansk fangenskab, da han blev fanget nær Cuba.

I 1607 sluttede han sig til det Nederlandske Ostindiske Kompagni og rejste til Asien. Derfra vendte han tilbage med rang af kaptajn på skibet "Hollandia" fem år senere. Han giftede sig med Anneke Claesdochter de Reus og bosatte sig i Rotterdam. I 1618, da han var kaptajn på skibet "Neptunus", blev både han og hans skib tvunget til at gå i Republikken Venedigs tjeneste. I 1621 forlod han sit fartøj og rejste over land til Holland. I 1622 var han for et år medlem af Rotterdams lokalforvaltning, selvom han ikke havde borgerskab i denne by; det var en af de tre borgmestre, der var kusine til hans kone, som gjorde det muligt.

I 1623 blev han viceadmiral for det nye Nederlandske Vestindiske Kompagni og sejlede til Vestindien det følgende år. I Brasilien erobrede han kortvarigt den portugisiske bosættelse Salvador og ledede personligt angrebet på byens fæstning. I august og med en lille og underbemandet flåde sejlede han til den afrikanske vestkyst og angreb en portugisisk flåde i Luandas ellers stærkt forsvarede bugt, men formåede ikke at erobre nogen skibe. Han krydsede derefter Atlanterhavet igen for at prøve at erobre handelsskibe i byen Vitória, men blev besejret af en modstand organiseret af lokalbefolkningen med hjælp fra det portugisiske garnison. Efter at have konstateret, at Salvador var blevet genvundet af en stor spansk-portugisisk flåde, rejste han hjem. Det hollandske vestindiske selskab, der var tilfreds med Heins kvaliteter som leder, indsatte ham i kommandoen for en ny eskadron i 1626. I efterfølgende angreb i 1627 på Salvador angreb han og erobrede over tredive rigt ladede portugisiske handelsskibe før han vendte tilbage til De Forenede Nederlande.

Noter

Litteratur

Eksterne henvisninger 
 

Personer fra Nederlandene
Kapere
Dewey Decimal Classification

Dewey Decimal Classification, DDC, er et decimalklassifikationssystem konstrueret i 1876 af den amerikanske bibliotekar Melvil Dewey og siden revideret adskillige gange.

Dewey-systemets hovedkategorier er:
 000 Computers, information and general reference
 100 Philosophy and psychology
 200 Religion
 300 Social sciences
 400 Language
 500 Science and mathematics 
 600 Technology
 700 Arts and recreation
 800 Literature
 900 History and geography

DDC har været en væsentlig inspiration for andre decimalklassifikationssystemer som DK5 og UDK (Universelle decimalklassifikation). Den danske bibliotekspioner Andreas Schack Steenberg mødte Melvil Dewey på en rejse til USA i 1902, og det skabte grundlaget for den danske decimalklassedeling.

Decimalklassedelingssystem
DDC

DDC har flere betydninger:
 Dewey Decimal Classification
 Direct Digital Control - aflæsning og styring af VVS enheder
 Digital Down Converter - en elektronisk blander
Gabriel Lamé

Gabriel Lamé (født 22. juli 1795 i Tours, død 1. maj 1870 i Paris) var en fransk fysiker og matematiker.

Lamé blev uddannet ved École Polytechnique i Paris og arbejdede i årrække som ingeniør i Sankt Petersborg. Efter sin hjemkomst til Frankrig blev han i 1832 ansat som lærer ved École Polytechnique, fra 1851 som professor i sandsynlighedsregning. Han måtte stoppe sin karriere i 1862 på grund af døvhed.

Lamé udviklede grundlaget for elasticitetslæren og lavede undersøgelser om isoterme flader i faste legemer.

Han er også kendt for sine notationer og undersøgelser angående ellipse-lignende kurver, i dag kendt som Laméske kurver. De blev senere gjort alment kendte som superellipser af Piet Hein.

Lamé er også kendt for en køretidsanalyse af Euklids algoritme til at finde største fælles divisor og for at have bevist et særtilfælde af Fermats sidste sætning. Han troede, at han havde fundet et generelt bevis, men det viste sig et være ukomplet.

Se også 
 Julius Plücker 
 Stefans problem

Eksterne henvisninger 

Fysikere fra Frankrig
Matematikere fra Frankrig
Personer fra Tours
Monte Cassino

Monte Cassino eller Abbazia di Monte Cassino er Benediktinerordenens moderkloster. Det ligger på en klippe oven for byen Cassino mellem Rom og Napoli i Italien.

Ældre historie 
Ifølge pave Gregor den stores helgenbiografi om Benedikt af Nurcia (Nursia), skal denne have knust stedets Apollo-statue og bygget Apollo-tempelet om til en kirke. Benedikt etablerede i 529 sit første kloster i Monte Cassino.

Klosteret blev i 589 ødelagt af langobarderne og genopført i 718; ødelagt i 884 af saracenerne og genopført i 949.  Det blev også stærkt beskadiget af et jordskælv i 1349.

Ødelæggelsen i anden verdenskrig 
En stor del af klosteret, der var opført i 15.-18. århundrede, blev ødelagt i februar 1944 under slaget om Monte Cassino i anden verdenskrig.
Klosteret blev genopført efter krigen, men en række kunstværker gik tabt, selv om en del af det store bibliotek og dokument- og kunstsamlingerne var bragt i sikkerhed af de tyske tropper inden bombeangrebet.

Angrebet skyldtes en britisk juniorofficers manglende tyskkundskaber. En opfanget tysk radiomelding indeholdt sætningen "Abbeden er hos munkene i klosteret". Officeren tolkede det tyske ord Abt (= abbed) som en forkortelse for Abteilung (= afdeling, i det her tilfælde "militær styrke"), og bildte sig ind, at tyske enheder lå skjult i klosteret. Desværre fik han videreformidlet sin misforståelse, inden oberst David Hunt fik foretaget den korrekte oversættelse af meldingen.  Dermed gennemførte amerikanske bombefly et meningsløst og helt ødelæggende angreb på det gamle kloster.

Der fandtes ingen tyske soldater i klosteret under angrebet, og Monte Cassino blev heller ikke benyttet som observationspost for tyske tropper, som de allierede havde påstået. De tyske styrker definerede klostret som ikke-militært område; men de allierede, deriblandt general Francis Tuker, insisterede alligevel på at rasere Monte Cassino, hvorved et stort antal italienske civile, der havde søgt tilflugt i klosteret, blev dræbt. 

Den amerikanske flyver Walter Miller jr. (1923-96), der deltog i angrebet, blev senere science fiction-forfatter, især kendt for romanen A canticle for Saint Leibowitz fra 1959, der har solgt i to millioner eksemplarer og var Millers måde at bearbejde sin skyldfølelse over bombeangrebet.

Noter 

Romerskkatolske kirke
Romerskkatolske kirke i middelalderen
Bygninger, konstruktioner og anlæg i Italien